Atkarskas

Atkarskas () – miestas Rusijoje, Saratovo srityje, 92 km į šiaurės vakarus nuo Saratovo, prie Medvedicos upės ir jos intako Atkaros. Rajono centras. Geležinkelio stotis prie Maskvos–Astrachanės linijos bei atšakų į Kalininską ir Volską, taip pat šalia eina Saratovo–Tambovo plentas. Yra krašto muziejus, kultūros namai, dendrariumas, cerkvė, mečetė, yra XIX a. – XX a. pr. architektūros paminklų. Veikia kalnakasybos mašinų gamykla.

 Istorija 

1702 m. Medvedicos pakrantėje įkurtas karinis punktas, pavadintas pagal Atkaros upę (Еткара). 1780 m. susidariusiai gyvenvietei suteiktas miesto ir apskrities centro statusas. Atkarskas tapo svarbiu prekybos duona centru. 1870 m. nuniokotas gaisro. Miestas sparčiai pradėjo augti 1872 m. nutiesus geležinkelį.


 Šaltiniai 

Kategorija:Saratovo srities miestai